आफूले धेरै लेखेको र अब नयाँ पुस्तालाई उत्साह जगाउने मुन्‍रोको शैली प्रशंसनीय छ । सन् २००९ मा गिलर प्राइजको प्रतिस्पर्धाबाट उनले अचानक हात झिकिन् । त्यसको कारण बताइन्, 'मैले दुईपटक पाइसकेको पुरस्कारको रेसमा अब म पर्दिनँ । मैले यो पुरस्कार तेस्रोपटक पनि जितें भने, नयाँ पुस्तालाई अन्याय हुनेछ ।' प्रकाशक उनीसँग रिसाए । आफूले करोडौं गुमाएको बताए । तर मुन्‍रोले हाँसेरै सबथोक टारिन् ।
